ข้อบัญญัติองค์การบริหารส่วนตำบลแม่ระมาดข้อบัญญัติองค์การบริหารส่วนตำบลแม่ระมาดเรื่องกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในท้องที่เขตองค์การบริหารส่วนตำบลแม่ระมาดอำเภอแม่ระมาด จังหวัดตากพ.ศ.๒๕๖๐ โดยที่เป็นการสมควรตราข้อบัญญัติองค์การบริหารส่วนตำบลแม่ระมาดว่าด้วยการกำหนดบริเวณห้ามก่อสร้างดัดแปลงหรือเปลี่ยนการใช้อาคารบางชนิดหรือบางประเภทในท้องที่เขตองค์การบริหารส่วนตำบลแม่ระมาดอำเภอแม่ระมาด จังหวัดตากอาศัยอำนาจตามความในมาตรา ๙ วรรคสองแห่งพระราชบัญญัติควบคุมอาคาร พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕ และมาตรา ๗๑แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ องค์การบริหารส่วนตำบลแม่ระมาดโดยความเห็นชอบของสภาองค์การบริหารส่วนตำบลแม่ระมาด และนายอำเภอแม่ระมาดจึงตราข้อบัญญัติไว้ ดังต่อไปนี้ข้อ ๑ข้อบัญญัตินี้เรียกว่า ข้อบัญญัติองค์การบริหารส่วนตำบลแม่ระมาด เรื่องกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในท้องที่เขตองค์การบริหารส่วนตำบลแม่ระมาด อำเภอแม่ระมาด จังหวัดตาก พ.ศ. ๒๕๖๐ข้อ ๒[๑]ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีประกาศกฎกระทรวงให้ใช้บังคับผังเมืองรวมเขตพัฒนาเศรษฐกิจพิเศษตากในท้องที่ตามข้อ ๔ข้อ ๓ในข้อบัญญัตินี้มิให้ใช้บังคับแก่การก่อสร้างหรือดัดแปลง เขื่อน สะพานอุโมงค์ทาง หรือท่อระบายน้ำ กำแพง ประตู และรั้วข้อ ๔ในข้อบัญญัตินี้บริเวณที่ ๑ หมายความว่า พื้นที่บริเวณดังต่อไปนี้ด้านเหนือ จดแนวเขตป่าสงวนแห่งชาติป่าแม่ระมาดด้านตะวันออก จดเส้นขนานระยะ ๑๐๐ เมตรกับศูนย์กลางถนนไม่ปรากฏชื่อเส้นขนานระยะ ๒๕๐ เมตร กับศูนย์กลางถนนไม่ปรากฏชื่อและเส้นตั้งฉากกับทางหลวงแผ่นดินหมายเลข ๑๐๕ฟากตะวันตก ที่จุดซึ่งทางหลวงแผ่นดินหมายเลข ๑๐๕ บรรจบกับศูนย์กลางถนนไม่ปรากฏชื่อไปทางทิศตะวันออกเฉียงใต้ ตามแนวทางหลวงแผ่นดินหมายเลข๑๐๕ เป็นระยะ ๒๕๐ เมตรด้านใต้ จดเส้นขนานระยะ๑๐๐ เมตร กับศูนย์กลางทางหลวงแผ่นดิน หมายเลข ๑๐๕ด้านตะวันตก จดแนวเขตป่าสงวนแห่งชาติป่าแม่ระมาดบริเวณที่๒ หมายความว่า พื้นที่บริเวณเขตปฏิรูปที่ดินเพื่อเกษตรกรรมบริเวณที่๓ หมายความว่า พื้นที่บริเวณป่าสงวนแห่งชาติป่าแม่ระมาดบริเวณที่๔ หมายความว่า พื้นที่ตามแนวเขตองค์การบริหารส่วนตำบลแม่ระมาด เว้นแต่บริเวณที่ ๑บริเวณที่ ๒ และบริเวณที่ ๓ทั้งนี้ ตามแผนที่ท้ายข้อบัญญัตินี้ข้อ ๕ให้กำหนดพื้นที่ในท้องที่องค์การบริหารส่วนตำบลแม่ระมาด อำเภอแม่ระมาดจังหวัดตาก ภายในบริเวณแนวเขตตามแผนที่ท้ายข้อบัญญัติ เป็นบริเวณห้ามก่อสร้างดัดแปลงหรือเปลี่ยนการใช้ซึ่งอาคารชนิดและประเภท ดังต่อไปนี้ภายในบริเวณที่ ๑ ห้ามบุคคลใดก่อสร้างอาคารดังต่อไปนี้(๑)โรงงานตามประกาศกระทรวงอุตสาหกรรม เรื่อง มาตรการคุ้มครองความปลอดภัยในการดำเนินงาน(ฉบับที่ ๔) พ.ศ. ๒๕๕๒(๒)โรงงานตามกฎหมายว่าด้วยโรงงานเว้นแต่โรงงานที่มีพื้นที่รวมกันทุกชั้นในหลังเดียวกันไม่เกิน ๕๐๐ ตารางเมตรและมีระยะห่างจากเขตที่ดินของผู้อื่นไม่น้อยกว่า ๑๐ เมตร ทุกด้าน(๓)คลังน้ำมัน และสถานที่เก็บรักษาน้ำมัน ลักษณะที่สามตามกฎหมายว่าด้วยการควบคุมนํ้ามันเชื้อเพลิง เพื่อการจำหน่าย(๔)สถานีบริการน้ำมันประเภท ก สถานีบริการน้ำมันประเภท ข สถานีบริการน้ำมันประเภท คลักษณะที่สอง สถานีบริการน้ำมันประเภท จ ลักษณะที่สอง และสถานีบริการนํ้ามันประเภทฉ ตามกฎหมายว่าด้วยการควบคุมน้ำมันเชื้อเพลิง เพื่อการจำหน่ายที่ตั้งอยู่ริมถนนสาธารณะที่มีเขตทางน้อยกว่า ๑๒ เมตร(๕)คลังก๊าซปิโตรเลียมเหลว สถานที่บรรจุก๊าซปิโตรเลียมเหลวประเภทโรงบรรจุสถานที่บรรจุก๊าซปิโตรเลียมเหลวประเภทห้องบรรจุ และสถานที่บรรจุก๊าซปิโตรเลียมเหลวประเภทโรงเก็บตามกฎหมายว่าด้วยการควบคุมน้ำมันเชื้อเพลิง(๖)สถานีบริการก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงที่มีที่ตั้งอยู่ริมถนนสาธารณะที่มีเขตทางน้อยกว่า๑๒ เมตร(๗)อาคารพาณิชยกรรมที่มีพื้นที่รวมกันทุกชั้นในหลังเดียวกันเกิน ๓๐๐ ตารางเมตร(๘)อาคารเลี้ยงสัตว์ทุกชนิดเพื่อการค้า(๙)อาคารเพาะเลี้ยงสัตว์น้ำ(๑๐)โรงฆ่าสัตว์(๑๑)อาคารเก็บสินค้าเพื่อเป็นที่เก็บ พักหรือถ่ายสินค้าหรือสิ่งของเพื่อประโยชน์ทางการค้าหรืออุตสาหกรรมที่มีพื้นที่รวมกันทุกชั้นในหลังเดียวกันเกิน๕๐๐ ตารางเมตร และต้องตั้งอยู่ริมถนนสาธารณะที่มีเขตทางไม่น้อยกว่า ๑๖ เมตร(๑๒)โรงกำจัดมูลฝอย(๑๓)อาคารเก็บวัตถุอันตราย(๑๔)อาคารซื้อขายหรือเก็บเศษวัสดุ ชิ้นส่วนเครื่องจักรกลเก่าที่มีพื้นที่รวมกันทุกชั้นในหลังเดียวกันเกิน ๕๐๐ ตารางเมตร(๑๕)ป้ายหรือสิ่งที่สร้างขึ้นสำหรับติดหรือตั้งป้ายทุกชนิดเว้นแต่ป้ายบอกชื่อสถานที่หรือสิ่งที่สร้างขึ้นสำหรับติดหรือตั้งป้ายดังกล่าวที่มีพื้นที่ของป้ายรวมกันไม่เกิน๕ ตารางเมตร(๑๖)อาคารที่มีความสูงเกิน ๒๓ เมตรเว้นแต่โครงสร้างสำหรับใช้ในการรับส่งวิทยุหรือโทรทัศน์ให้มีความสูงเกิน ๒๓ เมตรได้(๑๗)อาคารที่มีผนังภายนอกอาคารและหลังคาที่มีสีฉูดฉาดเว้นแต่สีอ่อนหรือสีกลมกลืนธรรมชาติได้แก่ สีขาว สีเทา สีอิฐ สีดินเผา สีน้ำตาล(๑๘)อาคารที่มีที่ว่างตามแนวขนานริมฝั่งตามสภาพธรรมชาติของลำคลอง ห้วยหรือแหล่งน้ำสาธารณะให้เป็นไปตามกฎหมายว่าด้วยการควบคุมอาคารภายในบริเวณที่ ๒ ห้ามบุคคลใดก่อสร้างอาคารดังต่อไปนี้(๑)โรงงานตามประกาศกระทรวงอุตสาหกรรม เรื่อง มาตรการคุ้มครองความปลอดภัยในการดำเนินงาน(ฉบับที่ ๔) พ.ศ. ๒๕๕๒(๒)อาคารที่มีความสูงเกิน ๑๒ เมตร เว้นแต่(๒.๑)โรงงานที่เกี่ยวเนื่องกับการเกษตรหรือโรงงานที่ได้รับการอนุญาตตามกฎหมายว่าด้วยการปฏิรูปที่ดินเพื่อเกษตรกรรม(๒.๒)โครงสร้างสำหรับใช้ในการรับส่งวิทยุ หรือโทรทัศน์ หรือสัญญาณสื่อสารทุกชนิดหอถังน้ำ เสาส่งไฟฟ้า ปล่องเมรุ ปล่องโรงสีข้าว ปล่องโรงงานอุตสาหกรรมไซโลเก็บผลิตผลทางการเกษตร(๓)คลังน้ำมัน และสถานที่เก็บรักษาน้ำมัน ลักษณะที่สามตามกฎหมายว่าด้วยการควบคุมน้ำมันเชื้อเพลิง เพื่อจำหน่าย(๔)คลังก๊าซปิโตรเลียมเหลว สถานที่บรรจุก๊าซปิโตรเลียมเหลวประเภทโรงบรรจุสถานที่บรรจุก๊าซปิโตรเลียมเหลวประเภทห้องบรรจุและสถานที่บรรจุก๊าซปิโตรเลียมเหลวประเภทโรงเก็บตามกฎหมายว่าด้วยการควบคุมน้ำมันเชื้อเพลิง(๕)สำนักงานที่มีพื้นที่รวมกันทุกชั้นในหลังเดียวกันเกิน ๓๐๐ ตารางเมตร(๖)อาคารพาณิชยกรรมที่มีพื้นที่รวมกันทุกชั้นในหลังเดียวกันเกิน ๓๐๐ ตารางเมตร(๗)อาคารชุด หอพัก หรืออาคารอยู่อาศัยรวม(๘)โรงกำจัดมูลฝอยที่มีระยะห่างจากเขตทางหลวงแผ่นดินน้อยกว่า ๑๐๐ เมตรและมีระยะห่างจากริมฝั่งตามสภาพธรรมชาติของแม่น้ำลำคลองหรือแหล่งน้ำสาธารณะน้อยกว่า ๕๐๐ เมตร(๙)อาคารซื้อขายหรือเก็บเศษวัสดุ(๑๐)สถานศึกษา(๑๑) สถานพยาบาล(๑๒) สถานสงเคราะห์เด็ก คนชรา และคนพิการ(๑๓) อาคารที่มีผนังภายนอกอาคารและหลังคาที่มีสีฉูดฉาดเว้นแต่สีอ่อนหรือสีกลมกลืนธรรมชาติได้แก่ สีขาว สีเทา สีอิฐ สีดินเผา สีน้ำตาล(๑๔)อาคารที่มีที่ว่างตามแนวขนานริมฝั่งตามสภาพธรรมชาติของลำคลอง ห้วยหรือแหล่งน้ำสาธารณะให้เป็นไปตามกฎหมายว่าด้วยการควบคุมอาคารภายในบริเวณที่ ๓ห้ามบุคคลใดก่อสร้างอาคารทุกชนิดทุกประเภท เว้นแต่อาคาร ดังต่อไปนี้(๑)อาคารพักอาศัยประเภทบ้านเดี่ยวที่มีความสูงไม่เกิน ๖ เมตรสำหรับที่ว่างโดยรอบอาคารและระยะถอยร่นกับถนน ตรอก ซอย ทางเท้า ทาง หรือที่สาธารณะให้เป็นไปตามกฎหมายว่าด้วยการควบคุมอาคาร(๒) โรงงานตามประกาศกระทรวงอุตสาหกรรมเรื่อง มาตรการคุ้มครองความปลอดภัยในการดำเนินงาน (ฉบับที่๔) พ.ศ. ๒๕๕๒ โรงงานลำดับที่ ๙๒ โรงงานห้องเย็นเฉพาะที่ใช้สารแอมโมเนียเป็นสารทำความเย็น(๓) โรงงานตามกฎหมายว่าด้วยโรงงานที่เกี่ยวเนื่องกับการเกษตรหรือวิสาหกิจชุมชนที่มีพื้นที่รวมกันทุกชั้นในหลังเดียวกันไม่เกิน๕๐๐ ตารางเมตร และมีที่ว่างโดยรอบอาคาร ไม่น้อยกว่า ๑๐ เมตร ทุกด้าน(๔) ป้ายบอกชื่อสถานที่หรือสิ่งที่สร้างขึ้นสำหรับติดหรือตั้งป้ายดังกล่าวที่มีพื้นที่ของป้ายรวมกันไม่เกิน๒ ตารางเมตร(๕) อาคารที่มีที่ว่างตามแนวขนานริมฝั่งตามสภาพธรรมชาติของลำคลองห้วย หรือแหล่งน้ำสาธารณะให้เป็นไปตามกฎหมายว่าด้วยการควบคุมอาคารอาคารตาม (๑) (๒) (๓) และ (๔)ต้องมีผนังภายนอกอาคารและหลังคาที่มีสีอ่อนหรือสีกลมกลืนธรรมชาติ ได้แก่ สีขาวสีเทา สีอิฐ สีดินเผา สีน้ำตาลภายในบริเวณที่ ๔ ห้ามบุคคลใดก่อสร้างอาคารทุกชนิดทุกประเภท เว้นแต่อาคาร ดังต่อไปนี้(๑)อาคารพักอาศัยประเภทบ้านเดี่ยวที่มีความสูงไม่เกิน ๖ เมตรสำหรับที่ว่างโดยรอบอาคารและระยะถอยร่นกับถนน ตรอก ซอย ทางเท้า ทาง หรือที่สาธารณะให้เป็นไปตามกฎหมายว่าด้วยการควบคุมอาคาร(๒) ห้องแถว ตึกแถว อาคารพาณิชย์ที่มีพื้นที่เกิน ๓๐๐ ตารางเมตร ที่ตั้งริมถนนสาธารณะที่มีเขตทางไม่น้อยกว่า ๑๒เมตร(๓)โรงงานตามกฎหมายว่าด้วยโรงงานที่เกี่ยวกับการเกษตรหรือวิสาหกิจชุมชน ที่มีพื้นที่รวมกันทุกชั้นในหลังเดียวกันไม่เกิน ๑,๐๐๐ตารางเมตร และมีระยะห่างจากเขตที่ดินของผู้อื่น ไม่น้อยกว่า ๑๐ เมตร ทุกด้านหรือโครงการก่อสร้างของภาครัฐที่สร้างความเข้มแข็งและยั่งยืนให้กับเศรษฐกิจภายในประเทศอาคารตาม (๑) (๒) และ (๓)ต้องมีผนังภายนอกอาคารและหลังคาที่มีสีอ่อนหรือสีกลมกลืนธรรมชาติได้แก่ สีขาวสีเทา สีอิฐ สีดินเผา สีน้ำตาลการวัดความสูงของอาคารให้วัดจากระดับพื้นดินที่ก่อสร้างถึงพื้นดาดฟ้าสำหรับอาคารทรงจั่วหรือปั้นหยาให้วัดจากระดับพื้นดินที่ก่อสร้างถึงยอดผนังของชั้นสูงสุดข้อ ๖ภายในพื้นที่กำหนดตามข้อ ๔ห้ามมิให้บุคคลใดดัดแปลงหรือเปลี่ยนการใช้อาคารใด ๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๕ข้อ ๗ภายในบริเวณพื้นที่ที่กำหนดตามข้อ ๔อาคารที่มีอยู่ก่อนหรือในวันที่ข้อบัญญัตินี้ใช้บังคับให้ได้รับยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดไว้ในข้อ๕ข้อ ๘ภายในพื้นที่กำหนดตามข้อ ๔ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับและยังก่อสร้างดัดแปลงหรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๙ให้นายกองค์การบริหารส่วนตำบลแม่ระมาดรักษาการตามข้อบัญญัตินี้ประกาศณ วันที่ ๑๒ ธันวาคม พ.ศ. ๒๕๖๐สมนึก ปู่อ้ายนายกองค์การบริหารส่วนตำบลแม่ระมาด[เอกสารแนบท้าย]๑.แผนที่ข้อบัญญัติองค์การบริหารส่วนตำบลแม่ระมาด เรื่องกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในท้องที่เขตองค์การบริหารส่วนตำบลแม่ระมาด อำเภอแม่ระมาด จังหวัดตาก พ.ศ. ๒๕๖๐(ดูข้อมูลจากภาพกฎหมาย)พิมพ์มาดา/จัดทำ๓เมษายน ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๓๓ ง/หน้า ๖๑/๑๔ กุมภาพันธ์ ๒๕๖๑